ചിമ്മിനി ഡാമിന്റെ നാല് ഷട്ടറുകളും ഉയര്ത്തി കുറുമാലി, കരുവന്നൂര് പുഴകളുടെ തീരത്തുള്ളവര് ജാഗ്രത പാലിക്കണമെന്ന് അധികൃതരുടെ മുന്നറിയിപ്പ് ചിമ്മിനി ഡാമിന്റെ നാല് ഷട്ടറുകളും 7.5 സെന്റിമീറ്റര് ഉയര്ത്തി. നേരത്തെ ഷട്ടറുകള് 5 സെ.മീ വീതം ഉയര്ത്തിയിരുന്നു. ചിമ്മിനിയില് 10 സെന്റി മീറ്റര് വരെ ഷട്ടറുകള് ഉയര്ത്താനുള്ള അനുമതിയുണ്ട്. ഇനിയും കനത്ത മഴ തുടര്ന്നാല് വരുംദിവസങ്ങളില് ഷട്ടറുകള് കൂടുതല് ഉയര്ത്തിയേക്കാം. ഡാമിന്റെ വൃഷ്ടിപ്രദേശത്ത് ചൊവാഴ്ച ഉച്ചയോടെ മഴക്ക് നേരിയ ശമനമുണ്ടായെങ്കിലും ജലസംഭരണിയിലേക്കുള്ള നീരൊഴുക്ക് ശക്തമാണ്. മണിക്കൂറില് മൂന്ന് സെന്റി മീറ്റര് വരെ ജലനിരപ്പ് ഉയര്ന്നിരുന്നു. ഷട്ടറുകള് കൂടുതല് ഉയര്ത്തിയ സാഹചര്യത്തില് കുറുമാലി, കരുവന്നൂര് പുഴകളുടെ തീരത്തുള്ളവര് ജാഗ്രത പാലിക്കണമെന്ന് അധികൃതര് മുന്നറിയിപ്പ് നല്കി.